ગુરૂવારે મોહન ફરી હોસ્પિટલ ગયો અને નીચે ઑફીસમાં જઈને કર્મચારીની ઓળખ તરીકે પુછ્યુ કે રમેશભાઈની રૂમમાં બીજા કોણ બહેન કામ કરે છે. તો કહે ત્યાં કોઇ બહેન કામ નથી કરતા પણ એક સવિતાબેન છે જે સફાઇનુ કામ કરે છે તે ત્યાં વધારે ફરતા હોય છે. એટલે મોહનને ખ્યાલ આવી ગયો કે તેજ સ્ત્રી છે જે મારા ભાઈની જીંદગી બગાડવા ચોંટી છે. અને રાવણ વખતે પણ તેજ હતી. તેની થોડી માહિતી મેળવી તે જ્યાં ભાડાની રૂમમાં રહેતી હતી તે જગ્યાએ ચાલુ દીવસે ગયો તો એ જગ્યાના માલિકને મળી થોડી વાતચીત કરી સવિતાબેનની થોડી માહિતી મેળવી લીધી કે તે પહેલા નડીયાદમાં તેના પતિ સાથે રહેતી હતી અને એક બાળક પણ છે. તેના પતિને બીજી સ્ત્રી સાથે સંબંધ હતો તેનો ખ્યાલ તેને સંતાન થયા પછી આવ્યો. કારણ તે એક નિશાળમાં કામ કરતો હતો જ્યાં તેને એક કામવાળીની કેડી ચોંટી હતી. એટલે તે માહિતી મળતા સવિતા તેને છોડીને આવતી રહી અને હવે બીજાને શોધી રહી છે જે તેનો જીવન સાથી બને.